En Alemania, pendent aguest periòde, resumit per Schiller en sòn famós drama Es Bandits, eth panatòri e eth pilhatge se quilhauen en protèsta contra era propietat e eth trabalh; s’assimilauen cèrtes idies elementaus, especioses e fausses, justes aparentaments, absurdes en realitat; s’estropauen en aguestes idies, despareishien en eres de bèra manèra; cuelhien un nòm abstracte, e passauen en estat de teoria; e d’aguesta manèra circulauen entre era multitud laboriosa, pacienta e aunèsta, sense cap notícia des madeishi quimics imprudents qu’auien premanit era barrèja; sense saber-se’n es masses que l’acceptauen.